Driving Rain

Driving Rain er det 12. studioalbumet til Paul McCartney. Albumet vart spelt inn og kom ut i 2001.

Bakgrunn
McCartney ønskte å spele in Driving Rain på liknande måte som Run Devil Run. Utanom to songar, vart det spelt inn med David Kahne som produsent på berre to veker, med start i februar 2001. I studio tok McCartney med seg musikarane han hadde tenkt å bruke på den påfølgjande turneen. Biletet på plateomlaget vart teke med eit armbandsur med innebygd kamera frå Casio, og ikkje eit Game Boy-kamera slik ein tidlegare trudde.

Musikk og tekst
Driving Rain inneheld mange songar inspirert av og skrivne for Heather Mills, som vart den andre kona til McCartney. «Back in the Sunshine Again» vart skriven av McCartney og sonen, James. Den 11. september 2001 sat McCartney på eit fly i New York City då terroriståtaka skjedde og vart vitne til hendingane frå flysetet. Som ein reaksjon på tragedien skreiv han «Freedom» og organiserte i lag med Harvey Weinstein The Concert for New York City, eit massivt stjerneshow i Madison Square Garden den 20. oktober der «Freedom» vart framført.

Songen «About You» vart skriven for Mills, som takk for å hjelpen McCartney fekk med å takle sorga etter at den første kona hans, Linda McCartney, døydde.Vincent Perez Benitez, The Words and Music of Paul McCartney: The Solo Years  2010, s. 158: «Your Way hearkens back to the sound of McCartney's first two albums of the 1970s … He composed About You for Heather Mills, thanking her for helping him get over his grief regarding the death of his first wife, Linda Eastman.»

Utgjeving

I november 2001 kom Driving Rain ut til sterke meldingar, men det selde overraskande dårleg, berre 66 000 eksemplar den første veka i USA. Det kan ha kome av mangelen på ein hitsingel, og Driving Rain nådde 46. plassen i Storbritannia, og vart det dårlegast selde albumet hans i heimlandet. I USA nådde albumet 26. plassen og selde til gullplate.

I april 2002 la McCartney ut på Driving World-turneen.

Innhald

Sidan «Freedom» vart lagt til Driving Rain i siste augneblink, står han ikkje oppført i plateomslaget og er dermed eit løynd spor. «Freedom» var eit konsertopptak frå The Concert for New York City med seinare studioopptak lagt til.

Medverkande
Medverkande per plateomslaget.

Musikarar
 Paul McCartney – bass, akustisk, elektrisk og spansk gitar, vokal, trommer, Fender Rhodes elektrisk piano, kneklapsing, perkusjon, piano
 Abe Laboriel jr. – trommer, tamburin, Roland elektronisk perkusjon, trommer, elektroniske trommer, korvokal, afrikansk tromme-sampling, trekkspel
 Rusty Anderson – elektrisk gitar, pedal steel-gitar, akustisk gitar, 12-strengs elektrisk gitar, bassgitar, korvokal, perkusjon, tampura
 Gabe Dixon – Wurlitzer elektrisk piano, piano, Hammondorgel, Fender Rhodes, korvokal
 David Kahne – Roland orgel, elektrisk gitar, synthar, orkester-samplingar, Wurlitzer, sampla strykarar
 James McCartney – perkusjon, elektrisk gitar
 Ralph Morrison – fiolin
 Strykekvartett:
 David Campbell – bratsj
 Matt Funes – bratsj
 Joel Derouin – fiolin
 Larry Corbett – cello
 Eric Clapton – gitar på spor 16
 Heather Mills – arrangement

Produksjon
 David Leonard – miksing
 David Kahne – produsent
 Paul McCartney – leiande produsent
 Mark Dearnley – lydteknikar
 Jaime Sickora – assisterande lydteknikar
 Kevin Mills – assisterande lydteknikar
 Geoff Emerick, Paul Hicks – andre lydteknikarar
 Mark Dearnley, David Kahne – miksing
 Stephen Marcussen – mastering
 Stewart Whitmore – digital redigering
 Norman Hathaway med Micha Weidmann, Donat Raetzo – design
 Paul McCartney, Heather Mills – fotografi

Salslister

Vekeslister
Liste (2001)PlasseringDen austerrikske albumlista31Den kanadiske albumlista33Den danske albumlista17Den nederlandske albumlista76Den franske SNEP-lista33Den tyske Media Control-lista23Den italienske albumlista17Den japanske albumlista27Norske VG-lista18Den svenske albumlista19Den sveitsiske albumlista62UK Albums Chart46US Billboard 200[ Allmusic – Driving Rain > Charts & Awards > Billboard Albums]26

Salstrofé og salstal

Kjelder

Denne artikkelen bygger på «Driving Rain» frå ,  den 26. mai 2018.  


Kategori:Musikkalbum frå 2001
Kategori:Paul McCartney-album
Kategori:Parlophone-album
Kategori:Album produserte av David Kahne
Kategori:Album spelte inn i A&M Studios